Alexandre Colonna-Walewski

Alexandre Florian Joseph Colonna-Walewski (4. toukokuuta 1810 Walewice, Varsovan herttuakunta – 27. syyskuuta 1868 Strasbourg, Ranskan toinen keisarikunta) oli puolalainen kreivi, puolalais-ranskalainen poliitikko, ranskalainen herttua ja diplomaatti. Hän oli keisari Napoleonin avioton poika, joka toimi Ranskan ulkoministerinä Napoleon III:n valtakaudella vuosina 1855–1860.
Suku ja lapsuus.
Alexandren vanhemmat olivat Ranskan keisari Napoleon ja tämän puolalainen rakastajatar kreivitär Maria Walewska, jotka olivat tavanneet jo vuonna 1807 Puolassa ja tapailivat uudelleen Wienissä kun Napoleon oli neuvottelemassa Schönbrunnin rauhasta vuonna 1809 Schönbrunnin linnassa. Virallisesti hänen isäkseen merkittiin Walewskan ensimmäinen aviomies, kreivi Anastazy Colonna-Walewski (1736–1815). 
Vuonna 1810 Maria ja Alexandre muuttivat Pariisiin. Napoleon asutti heidät omaan taloon ja elätti heitä, vaikka hän lopetti suhteensa Marian kanssa tulevan avioliittonsa vuoksi. Syyskuussa 1814, kun Napoleon oli maanpaossa Elballa, Maria joka oli jo vuonna 1812 eronnut ensimmäisestä aviomiehestään, vieraili siellä tuolloin 4-vuotiaan Alexandren kanssa. Vuonna 1816 Maria meni naimisiin pitkäaikaisen rakastajansa Ranskan marsalkka, kreivi Philippe-Antoine d’Ornanon kanssa. Seuraavana vuonna, kun Alexandre oli seitsemänvuotias äiti kuoli velipuoli Rodolphe-Auguste Louis Maurice d'Ornanon (9. kesäkuuta 1817 – 14. lokakuuta 1865) syntymän jälkeen joulukuussa 1817. Pojan setä piti huolen siitä, että poika sai hyvän koulutuksen.
Ura.
Alexandre Walewski varttui Kongressi-Puolassa, mutta lähti maasta 14-vuotiaana, koska ei suostunut palvelemaan Venäjän armeijassa. Hän sai turvapaikan Ranskasta ja asettui Pariisiin. Vuonna 1830 Ranskan uusi kuningas Ludvig Filip lähetti hänet Puolaan, joka oli tuolloin kapinassa Venäjää vastaan. Walewski oli hetken aikaa Puolan kapinahallituksen edustajana Lontoossa. Kapinan kukistuttua hän hankki Ranskan kansalaisuuden ja palveli Ranskan armeijassa Algeriassa. Jätettyään armeijan vuonna 1837 hän ryhtyi lehtimieheksi. Hän kirjoitti myös komedian "L’École du monde", joka tuotettiin Théatre Françaisin näyttämölle vuonna 1840.
Walewski oli komennettuna diplomaattisiin tehtäviin Egyptissä ja Argentiinassa vuodesta 1840 lähtien. Hänen uransa lähti uuteen nousuun, kun hänen serkkupuolensa Louis Napoleon tuli vuonna 1848 Ranskan presidentiksi ja myöhemmin keisari Napoléon III:ksi. Walewski nimitettiin vuonna 1849 Ranskan lähettilääksi Firenzeen, vuonna 1850 Napoliin ja vuonna 1854 Lontooseen. 
Hän toimi Ranskan ulkoministerinä vuosina 1855–1860. Hän oli puheenjohtajana ja Ranskan täysivaltaisena edustajana vuoden 1856 Pariisin rauhankonferenssissa. Sen jälkeen hän oli valtioministerinä vuoteen 1863 saakka. Walewski oli vuosina 1855–1865 senaatin jäsenenä ja vuosina 1865–1867 lainsäätäjäkunnan puhemiehenä. Hän joutui jättämään lainsäätäjäkunnan ajauduttuaan kiistoihin ministeri Eugène Rouherin kanssa. 
Hänelle annettiin herttuan arvo vuonna 1866, hän oli Ranskan taideakatemian jäsen ja hänelle myönnettiin Kunnialegioonan suurristi. Alexander Walewski palasi senaattoriksi, mutta kuoli 58-vuotiaana seuraavana vuonna suuskuussa 1867 sydänkohtaukseen Strabourgissa. Häntä pidettiin yhtenä Napoleon III:n hallinnon vapaamielisimmistä henkilöistä.
Avioliitot ja lapset.
Alexandre meni naimisiin 1. joulukuuta 1831 lady Catherine Montagun (1808–1834), Sandwichin 6. jaarlin tyttären kanssa. 
Heille syntyi kaksi lasta: 
Alexandre meni toisen kerran naimisiin 4. kesäkuuta 1846 Maria Anna di Riccin (1823–1912) kanssa, joka oli the paavillisen kreivi Zanobi di Riccin ja prinsessa Isabelle Poniatowski-Lucin tytär. Hän toimi keisarinna Eugénien ensimmäisenä hovinaisena ja oli myös keisari Napoléon III:n rakastajatar.
Heille syntyi neljä lasta: 
Alexandr Walewskilla oli näyttelijätär Elisa Rachelin kanssa avioton poika Alexandre-Antoine Colonne-Walewski (3. marraskuuta 1844–1898), jonka hän tunnusti omakseen, adoptoi vuonna 1860 ja tällä oli myös loistava ura diplomaattina.